Ego Hugo, archidiaconus Avalonis, et ego Jocelinus, miles, dominus Vallis-Olyniaci, omnibus presentes litteras inspecturis notum facimus, quod dominus Renaudus, miles, de Edua, vendidit et precise quitavit canonicis Avalon., quicquid ipse possidebat in terragiis et in villis de Gyrolis et de Annaot, pro quadraginta et tribus libris divionensium sibi solutis. Hanc autem venditionem laudaverunt et quitaverunt filii sui, scilicet..., cus et Johannes, et li Bogrus et Petrus. Guillermus, vero, frater eorumdem dedit et quitavit quicquid juris habebat vel habere poterat in rebus venditis, et hoc prestito sacramento. In cujus rei testimonium et munimen, nos, ad peticionem Renaudi, militis, de Edua, et filiorum suorum, supradictis canonicis presentes litteras sigillorum nostrorum munimine tradidimus roboratas. Actum, anno Domini Mº CCº XXXº sexto, mense decembri.